—14Îo0R— 
» dant il est nécessaire que vous mettiez bon ordre à ce que ce 
» mal ne s'espanche plus avant, car il est à craindre que, puis- 
» que l’une de vos fournières en at esté infectée, cela ne l’ayt 
» semée en d’aultres; et pour ce, vous ferez bien de barrer 
» toutes les maisons qu’elle à fréquentées et de ceulx qui la sont 
» allés voir ; 
» Ne permettez point que les pauvres de vostre village aillent 
x mendier de porte en porte; ains qu'ils soient nourrys et entre- 
» tenus aux frais de vostre communauté ; et, si vous jugez con- 
» venable les séquestrer et mettre à part, vous le pourrez faire. 
» Vous eslirez avec vos eschevins quatre commis à la santé, 
» lesquels de jour à aultre ne manqueront de visitter tous geulx 
» de vostre village, pour recongnoistre s’il y aura quelque ma- 
» lade ; et s’il y en at suspectés de ladicte contagion, qu’eulx et 
» ceulx de leur mesnage soient promptement envoyés aux loges 
» et leurs voisins barrés. 
» Que tous ceulx de vostre lieu se contiennent, et ne fréquen- 
» tent point çà et là ; et que ceulx qui seront en santé aux loges 
» ne fréquentent point les pestiférés. 
» Que les eschevins ayent soin qu'aulcune nécessité n'arrive à 
» auleun de vostre village ny à ceulx qui seront aux loges : ains 
» qu'ils soient survenus de vivres, drogues, médicaments et 
» aultres choses nécessaires, à peine, s’il y arrivoit du mal par 
» deffault d'y avoir esté pourveu, d’en respondre et d’estre 
» amendés arbitrairement. 
» Que les pestiférés estans aux loges se contiennent aux limites 
» que leur sont désignées, sans les surpasser. 
» Que pendant cette saison de moisson personne de ceulx 
» estans auxdictes loges, n’ayt à se meslanger parmi les aultres. 
» Que ceulx estans en santé se prennent garde que nul préju- 
» dice arrive à ceulx estans aux loges, aux fruicts de leurs héri- 
» tages ; ains les conservent, à peine d’en respondre. 
» Et si ceulx estans auxdictes loges n’avoient le pouvoir, à 
» cause de leur maladie ou aultrement, de moissonner les 
» fruicts de leurs héritages, les eschevins et commis à la santé 
» feront moyen de les faire recueillir et héberger en maisons 
» non suspectes de contagion, et recouvrer leurs frais sur les- 
» dicts fruicts. 
» Qu'ils procurent incontinent d’avoir deux nettoyeurs pour 
